**020 21 STRUČNA SLUŽBA SAVJETA ZA NACIONALNE MANJINE**

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA**

***Obrazloženje ostvarenja prihoda i rashoda, primitaka i izdataka u izvještajnom razdoblju***

**PRIHODI I PRIMICI**

Stručna služba Savjeta za nacionalne manjine ostvaruje prihode:

* u okviru skupine prihoda 67 Prihodi iz proračuna te izvora financiranja 11 Opći prihodi i primici. U prvom polugodištu 2024. godine prihodi iz proračuna ostvareni u iznosu 5.209.747,30 eura.

**RASHODI I IZDACI**

Ukupno planirani rashodi odnose se na osiguravanje sredstva iz Državnog proračuna Republike Hrvatske za potpore udrugama i ustanovama nacionalnih manjina za ostvarivanje programa kulturne autonomije nacionalnih manjina te na administraciju i upravljanje Stručnom službom Savjeta.

Ukupni rashodi u prvom polugodištu 2024. godine izvršeni su u iznosu 5.209.747,30 eura, što je 48,98% ukupno planiranih financijskih sredstava za 2024. godinu. U odnosu na isto razdoblje prethodne godine ukupni rashodi su veći za 19,35%.

**Rashodi poslovanja**

Rashodi poslovanja u prvom polugodištu 2024. godine izvršeni su u iznosu 5.208.673,55 eura, što je 49,02% planiranih financijskih sredstava za 2024. godinu u okviru rashoda poslovanja. U odnosu na isto razdoblje prethodne godine rashodi poslovanja su veći za 19,32%.

***Rashodi za zaposlene***

Rashodi za zaposlene u prvom polugodištu 2024. godine izvršeni su u iznosu 120.917,42 eura što je 47,74% planiranih financijskih sredstava za zaposlene. U odnosu na isto razdoblje prethodne godine rashodi za zaposlene su povećani za 19,79%. Navedeno povećanje je rezultat povećanja osnovice sukladno Dodatku III. Kolektivnog ugovora za državne službenike i namještenike (Narodne novine, broj 128/2023), povećanja koeficijenata državnim službenicima sukladno Zakonu o plaćama u državnoj službi i javnim službama („Narodne novine“ broj 155/2023) i Uredbi o nazivima radnih mjesta, uvjetima za raspored i koeficijentima za obračun plaće u državnoj službi (“Narodne novine” broj 22/2024) te isplate godišnje nagrade za uskršnje blagdane sukladno Dodatku III. Kolektivnom ugovoru za državne službenike i namještenike (Narodne novine, broj 128/2023).

***Materijalni rashodi***

Materijalni rashodi u prvom polugodištu 2024. godine izvršeni su u iznosu od 36.027,63 eura što je 30,51% planiranih financijskih sredstava za 2024. godinu u okviru materijalnih rashoda. U odnosu na isto razdoblje prethodne godine materijalni rashodi su smanjeni za 2,63%.

U prvom polugodištu 2024. godine sredstva su utrošena na: službena putovanja, prijevoz na posao i s posla, telekomunikacijske usluge, tiskovine, održavanje aplikativnih rješenja, putne troškove članova povjerenstva Savjeta za nacionalne manjine, naknade članovima Savjeta.

***Pomoći dane u inozemstvo i unutar općeg proračuna***

Pomoći dane u inozemstvo i unutar općeg proračuna u prvom polugodištu 2024. godine izvršene su u iznosu od 313.891,00 eura što je 90,44% planiranih financijskih sredstava za 2024. godinu u okviru pomoći danih u inozemstvo i unutar općeg proračuna. U odnosu na isto razdoblje prošle godine pomoći dane u inozemstvo i unutar općeg proračuna su veće za 41,62%.

Rashodi se odnose na pomoć za program manifestacije Večeri nacionalnih manjina, organizaciju kulturno umjetničke manifestacije Lipovljanski susreti, sufinanciranje izgradnje javne i društvene namjene Romskog centra Sitnice, nastavka izgradnje Doma kulture Parag u K. O. Trnovec, doznaka sredstava za HNK „Ivan pl. Zajec“ sukladno Odluci o rasporedu sredstava koja se u Državnom proračunu Republike Hrvatske osiguravaju za potrebe nacionalnih manjina u 2024. godini.

***Ostali rashodi***

Ostali rashodi u prvom polugodištu 2024. godine izvršeni su u iznosu od 4.737.837,50 eura što je 47,83% planiranih financijskih sredstava za 2024. godinu u okviru ostalih rashoda. U odnosu na isto razdoblje prethodne godine ostali rashodi su veći za 18,28% zbog povećanja kvartalnih doznaka korisnicima tekućih donacija u okviru programa ostvarivanja kulturne autonomije nacionalnih manjina sukladno osiguranim sredstvima i Odluci o rasporedu sredstava koja se u Državnom proračunu Republike Hrvatske osiguravaju za potrebe nacionalnih manjina u 2024. godini.

**Rashodi za nabavu nefinancijske imovine**

Rashodi za nabavu nefinancijske imovine u prvom polugodištu 2024. godine izvršeni su u iznosu 1.073,75 eura, što je 8,65% planiranih financijskih sredstava za 2024. godinu u okviru navedenih rashoda. Sredstva su utrošena u okviru Rashoda za nabavu proizvedene dugotrajne imovine za nabavu računalne opreme (1 all in one računalo, 1 printer).